Talvoudus eo bet e hentenn brezhoneg (troet e saozneg, en alamaneg, e kataloneg hag e kembraeg) d'ur mare ma ne oa nemet dornlevrioù kozh diamzeret da studiañ ar yezh. Un toullad mat a dud zo bet o teskiñ brezhoneg ganti. Daoust da se n'eo ket difazi (evel re all moarvat), hag un toullad fazioù zo bet renablet gant Jean-Claude Miossec. Dilezet eo bet tamm-ha-tamm, evel ma c'hoarvez d'an holl levrioù-skol, hag implijet e vez hentennoù nevesoc'h, pezh zo sin a yec'hed, hag a vo da nevesaat ivez.